| **Årsplan for 2.b Engelsk skoleåret 2021/2022** |
| --- |

Denne årsplan er bygget op efter kompetencemålene for efter 4. klasse i forenklede Fælles Mål med særligt fokus på 1. fase. Målene er delt op i kompetencemål og færdigheds- og vidensmål. Kompetencemålene er generelle og overordnede, mens færdigheds- og vidensmålene er mere nede i detaljen.

Årsplanen er en vejledende plan, der er fleksibel, således at ændringer meget vel kan forekomme, hvis klassen eller jeg skulle få gode idéer i løbet af skoleåret. I løbet af året kommer vi til at arbejde med mange spændende emner. Som skrevet ovenfor er der plads til justeringer i årsplanen, således at elevernes ønsker efterkommes inden for rimelighedens grænser.

Undervejs vil der som altid være emneuger, der tager nogle af vores engelsktimer, men som selvfølgelig også bidrager til en spændende og varieret undervisning.

**Aktiviteter, læringsmål og tegn på læring er dynamiske igennem skoleåret.**

**Opmærksomhedspunkter efter 4. klassetrin:**

* **Mundtlig kommunikation**

Eleven kan deltage i korte og enkle samtaler om konkrete hverdagsemner på engelsk

* **skriftlig kommunikation**

Eleven kan forstå og skrive hyppige ord og udtryk samt korte tekster om hverdagsemner på engelsk

* **kultur og samfund**

Eleven kan sammenligne børns hverdag i engelsksprogede lande med egen hverdag

| **Uge** | **Aktivitet/emne** | **Kompetencemål** | **Læringsmål for**  **undervisningsforløb** | **Tegn på læring** | **Evaluering** |
| --- | --- | --- | --- | --- | --- |
| 32-36  (Uge 34 fagdage) | My family | Mundtlig kommunikation  Skriftlig kommunikation | Eleven kan efterligne hyppige ord og fraser  Eleven kan forstå korte, faste fraser  Eleven kan deltage i sproglege  Eleven har viden om enkelt skriftsprog | Eleverne kan udtale ord, der ofte bruges i undervisningen.  Eleverne kan reagere på det, som læreren siger.  Eleverne kan lege engelske lege.  Eleverne kan genkende et skrevet engelsk ord. |  |
| 37-38 | Numbers 1-20 | Mundtlig kommunikation  Skriftlig kommunikation  Kultur og samfund | Eleven kan afkode hyppige engelske ord med billedstøtte  Eleven har viden om faste fraser og rytmiske mønstre  Eleven kan finde skrevne, engelske ord  Eleven kan genkende engelsk i mange sammenhænge i Danmark | Eleverne kan læse engelske ord højt under et tilhørende billede.  Eleverne kan reagere på det, som læreren siger.  Eleverne kan genkende et skrevet engelsk ord.  Eleverne kan finde engelske ord rundt omkring i lokalområdet. | Tegninger  Opgaveark med ord og billeder  Samtale |
| 39-41 | Halloween | Mundtlig kommunikation  Skriftlig kommunikation | Eleven har viden om at udtrykke sig gennem kropssprog  Eleven har viden om engelsksprogede lege  Eleven har viden om enkelt skriftsprog | Eleverne kan mime forskellige ord, som de andre skal gætte.  Eleverne kan lege engelske lege.  Eleverne kan se, at mange engelske ord staves på en anden måde end dansk. | Vise og fortælle om egen påklædningsdukke |
|  | Efterårsferie uge 42 |  |  |  |  |
| 43-48  (Uge 44 fagdage) | School | Mundtlig kommunikation  Skriftlig kommunikation  Kultur og samfund | Eleven kan mime for at få sit budskab igennem  Eleven kan finde og skrive engelske ord  Eleven har viden om børnetraditioner fra engelsksprogede kulturer | Eleverne kan lege *Gæt og grimasser*.  Eleverne ved, der er ord, der hedder det samme på engelsk og dansk.  Eleverne ved, at mange af de lege, de kender i forvejen, leges af andre børn i verden.  Eleven indgår i legen selvstændigt. | Samtale  Fortælle om familien for klassen  Rollespil |
| 49-51 | Christmas | Mundtlig kommunikation  Skriftlig kommunikation  kultur og samfund | Eleven har viden om sprog, rytme og bevægelse  Eleven har viden om ordbilleder, der ligger tæt op ad dansk  Eleven kan deltage i lege og sange fra engelsksprogede kulturer  Eleven har viden om børnetraditioner fra engelsksprogede kulturer | Eleverne skal i en lille gruppe kunne fremsige et engelsk rim med tal.  Eleverne kan gætte sig frem til et ukendt engelsk ord ved at sammenligne med dansk.  Eleverne kan synge børnesange fra England.  Eleverne kender til de engelske juletraditioner | Ark og tegninger med ord  Sange  Samtale |
| 2-5  (Uge 4 fagdage) | My classroom, my house | Mundtlig kommunikation  Skriftlig kommunikation  Kultur og samfund | Eleven kan lære sprog ved at gentage fraser i rytme  Eleven har viden om enkelt skriftsprog  Eleven har viden om steder, hvor der bruges engelsk | Eleverne kan fremsige remser, som de har lært udenad.  Eleverne kan finde det ord i en tekst, som læreren siger og derefter skrive det af i deres hæfte  Eleverne kan finde engelske ord rundt omkring i lokalområdet. | Fortælle om ”My house”  Samtale  Word bingo |
| 6-10  (uge 7 ferie)  (Uge 9 fagdage) | Animals, my favourite pet | Mundtlig kommunikation  Skriftlig kommunikation  Kultur og samfund | Eleven kan præsentere enkle sange, rap, rim og remser i kor  Eleven kan producere små tekster ved hjælp af sætningsskabeloner  Eleven har viden om engelsk skriftsprog i hverdagen  Eleven kan deltage i lege og sange fra engelsksprogede kulturer | Eleverne skal i en lille gruppe kunne fremsige et engelsk rim med tal.  Eleverne kan omdanne lærerens spørgsmål til svar.  Eleverne kan finde det ord i en tekst, som læreren siger og derefter skrive det af i deres hæfte  Eleverne kan synge efter de kendte sange, de kender på engelsk. | Lave, vise og fortælle om ”planche” med deres ”favourite pet” |
| 11-13  (Uge 14 fagdage)  (Uge 15 ferie) | Food | Mundtlig kommunikation  Skriftlig kommunikation  Kultur og samfund | Eleven har viden om gentagelse som støtte til sprogtilegnelse  Eleven har viden om ordbilleder, der ligger tæt op ad dansk  Eleven har viden om eventyr, tegneserier, sange, rim og remser | Eleverne kan fremsige remser, som de har lært udenad.  Eleverne kan læse engelske ord højt under et tilhørende billede.  Eleverne kan benævne ord, der har med eventyr at gøre, fx *Once upon a time, witch, prince, king, queen, dragon* og *fairy.*  Eleverne kender til tegneseriefigurers titler på engelsk. | Samtale  Deltage og bruge korrekte ord i købmandsleg |
| 16-17  (Uge 18 fagdage) | I love..  Spring activities | Mundtlig kommunikation  Skriftlig kommunikation  Kultur og samfund | Eleven har viden om sprog, rytme og bevægelse  Eleven kan lege med engelsk skriftsprog  Eleven kan genkende enkle genrer på engelsk | Eleverne kan bevæge sig rytmisk til det sagte.  Eleverne kan finde det ord i en tekst, som læreren siger og derefter skrive det af i deres hæfte.  Eleverne kan lytte til et eventyr og udpege de engelske ord og fraser, der viser, at teksten er et eventyr. | Vise og fortælle om sit billede og korte tekst |
| 20-25 | Opsamling af skoleårets emner  Summer activities |  | Eleven har viden om de hyppigste ord og fraser | Eleverne kan udtale ord, der ofte bruges i undervisningen. | Samtale og lege |
|  | Emneuge uge 26 |  |  |  |  |

Alle de opstillede tegn på læring vil blive en stor del af min egen og elevernes evaluering. Mange af emnerne opfylder flere af målene, jeg har dog valgt kun at skrive dem et sted.